মাইমুল আহসান খান

**মাইমুল আহসান খান** (জন্ম:২২ ডিসেম্বর, ১৯৫৪) একজন বাংলাদেশী আইনশাস্ত্রবিদ ও তুলনামূলক আইনের একজন পণ্ডিত। তিনি ঢাকা বিশ্ববিদ্যালয়ের আইন বিভাগের একজন সাবেক অধ্যাপক। আইনশাস্ত্র, ইসলামী আইন, ইসলাম ও মুসলিম সংস্কৃতি, রাষ্ট্রবিজ্ঞান, মানবাধিকার, মধ্যপ্রাচ্য ও দক্ষিণ এশিয়ার রাজনীতি বিষয়ে তার ব্যাপক পাণ্ডিত্য রয়েছে। তিনি ইন্টারন্যাশনাল ইনস্টিটিউট অব এডুকেশনের একজন সাবেক ফেলো যাকে ২০১২ সালে আইআইই-স্কলার রেসকিউ ফান্ড বিশ্বের নিগৃহীত হওয়া অন্যতম একজন একাডেমিক হিসেবে আখ্যায়িত করে। 
## জীবনী
### জন্ম ও শিক্ষা
খান ১৯৫৪ সালের ২২ ডিসেম্বর চাঁদপুর জেলায় জন্মগ্রহণ করেন। পড়াশোনা করেছেন সাবেক সোভিয়েত ইউনিয়নে। ১৯৮১ সালে তিনি তাশখন্দ রাষ্ট্রীয় বিশ্ববিদ্যালয় থেকে সম্মানসহ আইন বিষয়ে স্নাতকোত্তর এবং ১৯৮৫ সালে আইনশাস্ত্রে পিএইচডি ডিগ্রি লাভ করেন। ২০০৫ সালে অধ্যাপনার পাশাপাশি ইউনিভার্সিটি অব ক্যালিফোর্নিয়া, ডেভিস থেকে তিনি আন্তর্জাতিক বাণিজ্য আইন বিষয়ে স্নাতকোত্তর সম্পন্ন করেন। 
### কর্মজীবন
খান ১৯৮৬ সালে যুক্তরাজ্যের লেস্টারশায়ারে অবস্থিত ইসলামী ফাউন্ডেশনের একজন গবেষক হিসেবে তার একাডেমিক ক্যারিয়ার শুরু করেন। ১৯৯০ সালে আইন বিষয়ের একজন সহকারী অধ্যাপক হিসেবে তিনি ঢাকা বিশ্ববিদ্যালয়ে যোগ দেন এবং ২০০৭ সালে পূর্ণ অধ্যাপক পদে পদোন্নতি পান। খান ক্যালিফোর্নিয়া বিশ্ববিদ্যালয়, ইলিনয় বিশ্ববিদ্যালয় সহ অনেক বাংলাদেশি ও আমেরিকান বিশ্ববিদ্যালয়ে অধ্যাপনা করেছেন। যুক্তরাষ্ট্রের ইলিনয়-ইউসি বিশ্ববিদ্যালয়ে তিনি ফুলব্রাইট ফেলো এবং ২০০১ থেকে ২০০৫ সাল পর্যন্ত অ্যামনেস্টি ইন্টারন্যাশনালের আফগানিস্তান বিষয়ক একজন বিশেষজ্ঞ হিসেবে তিনি দায়িত্ব পালন করেছেন।

ঢাকা বিশ্ববিদ্যালয় ও গাজীপুর (বর্তমানে কুষ্টিয়া) ইসলামী বিশ্ববিদ্যালয়ের আইন বিভাগের চেয়ারম্যান হিসেবে দায়িত্ব পালন ছাড়াও তিনি বাংলাদেশ ইনস্টিটিউট অফ ইন্টারন্যাশনাল এন্ড স্ট্রাটেজিক স্টাডিজের একজন গবেষক হিসেবে দায়িত্ব পালন করেছেন। তিনি লিডিং ইউনিভার্সিটির সামাজিক বিজ্ঞান অনুষদের ডীন হিসেবে দায়িত্ব পালন করেছেন। তিনি তেহরানের ইমাম সাদিক বিশ্ববিদ্যালয়ে অনুষ্ঠিত আন্তর্জাতিক প্রতিকী আদালতের বিচারকদের একজন ছিলেন যেখানে মায়ানমারের রাষ্ট্রপ্রধান অং সান সু চিকে তার দেশের সংখ্যালঘু রোহিঙ্গা মুসলমানদের বিরুদ্ধে জাতিগত নিধনে সমর্থনের অভিযোগে পনের বছরের কারাদণ্ড দেয়া হয়।

## রাজনীতি
ত্রয়োদশ জাতীয় সংসদ নির্বাচনে অংশগ্রহনের জন্য মাইমুল আহসাম খান কক্সবাজার-১ আসনে জাতীয় নাগরিক পার্টি (এনসিপি) থেকে মনোনয়ন পান।

## দর্শন
আলী রীয়াজের মতে খান ইসলামপন্থীদের প্রতি সহমর্মিতা পোষণ করেন। আর্থার ক্লিংহফার খানের একটি বইয়ের পর্যালোচনায় বলেছেন, খান কুরআনের মধ্যপন্থী ব্যাখ্যা সমর্থন করেন এবং "চরমপন্থী" বা "রাজনৈতিক" ইসলামের মতাদর্শকে প্রত্যাখ্যান করেন। তিনি বিশ্বাস করেন যে, নবী মুহাম্মদের সময়ের আইনি ধারণাগুলো সরকারের মাধ্যমে ও উপনিবেশবাদের প্রভাবে বিকৃত হয়েছে, যার ফলে বর্তমানে মুসলিম দেশগুলোতে যে আইন প্রচলিত সেগুলো বিশুদ্ধ "ইসলামী আইন" নয়, বরং "মুসলিম আইন"। তিনি মুসলিম চরমপন্থীদের "মুসলিম মৌলবাদী" বলে অভিহিত করেন। আবদুল্লাহি আহমেদ আন-নাঈম তার 'হিউম্যান রাইটস ইন দ্য মুসলিম ওয়ার্ল্ড' গ্রন্থটিকে "মুসলিম বিশ্বের নির্দিষ্ট কিছু অংশের, প্রধানত এশীয় অঞ্চলের, মানবাধিকার পরিস্থিতির একটি উপস্থাপন ও বিশ্লেষণ" হিসেবে অভিহিত করেছেন। একইসাথে তিনি গ্রন্থটির সমালোচনা করে বলেছেন যে, এটি "মানবাধিকার প্রসারের জন্য কোনো সুসংগত তাত্ত্বিক কাঠামো বা পদ্ধতি" প্রদান করতে ব্যর্থ হয়েছে। মুসলিম সমাজে সাম্প্রদায়িক মনোভাব দূরীকরণের মাধ্যমে বিশ্বের দেশগুলোর মধ্যে সংলাপ ও আন্তঃসাংস্কৃতিক বোঝাপড়াকে উৎসাহিত করার উপর তিনি গুরুত্ব আরোপ করেন।

## গ্রন্থপঞ্জি
খান ইংরেজি, রুশ ও বাংলায় বহু গ্রন্থ ও নিবন্ধ লিখেছেন। প্রকাশিত এমন কিছু গ্রন্থের মধ্যে অন্তর্ভুক্ত: 
;বাংলায়
* 
* 
* 
* 
* 
* 
* 
* 
* 
* 
* 

; ইংরেজিতে
* 
* 
* 
* 
* 
* 
* 
* 
* 

; সম্পাদনা
* 
* 

; অনুবাদ
* 

## তথ্যসূত্র

## বহিঃসংযোগ
* গুগল স্কলার পাতা
* রিসার্চগেইট প্রোফাইল
* একাডেমিয়া.এডু প্রোফাইল
* স্কলার রেসকিউ ফান্ড জীবনী 
* ঢাকা বিশ্ববিদ্যালয় অফিসিয়াল ওয়েব পাতা 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইনশাস্ত্রবিদ
বিষয়শ্রেণী:বাংলাদেশী আইনজ্ঞ
বিষয়শ্রেণী:বাংলাদেশী পণ্ডিত
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:চাঁদপুর জেলার ব্যক্তি
বিষয়শ্রেণী:তুলনামূলক আইনের পণ্ডিত
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক
বিষয়শ্রেণী:জাতীয় নাগরিক পার্টির রাজনীতিবিদ